Nicolas Sarkozy, audiat în procesul privind finanţarea campaniei electorale. Ce riscă fostul preşedinte al Franţei.
Nicolas Sarkozy s-a prezentat, marţi, la Tribunalul din Paris, pentru a fi audiat în dosarul cheltuielilor excesive efectuate în campania electorală din 2012. Nicolas Sarkozy este acuzat de "finanţarea ilegală a campaniei electorale", riscând un an de închisoare şi o amendă penală de 3.750 de euro.
Fostul preşedinte francez Nicolas Sarkozy s-a prezentat, marţi, la Tribunalul din Paris, pentru a fi audiat în dosarul cheltuielilor excesive efectuate în campania electorală din 2012, informează cotidianul Le Parisien.Procesul privind campania electorală din 2012 a început pe 20 mai şi ar urma să se încheie pe 22 iunie.Treisprezece persoane, foşti angajaţi ai agenţiei de publicitate electorală Bygmalion, lideri şi contabili ai formaţiunii Uniunea pentru o Mişcare Populară (UMP), sunt acuzaţi de implicare într-un sistem de dublă facturare în timpul campaniei electorale din 2012.Nicolas Sarkozy este acuzat de "finanţarea ilegală a campaniei electorale", riscând un an de închisoare şi o amendă penală de 3.750 de euro.În martie, Nicolas Sarkozy a fost condamnat la trei ani de închisoare, dintre care unul cu executare, pentru corupţie şi trafic de influenţă.